AUSTRIJSKI ministar unutarnjih poslova Herbert Kickl najavio je da će proširiti popis zabranjenih simbola u toj zemlji, a posebno su apostrofirani ustaški simboli.

Kako javlja austrijski Kleine Zeitung, dosad su na popisu zabranjenih simbola bili samo oni Islamske države i Al Qaide. No od ožujka 2019. godine popis će biti proširen i uključivat će simbole ekstremističkih skupina kao što su Hamas, PKK, Muslimansko bratstvo i turske organizacije Sivi vukovi.

Kleine Zeitung navodi da će se na popisu naći i simboli hrvatskih fašista - ustaša koje su za vrijeme održavanja Svjetskog prvenstva koristili hrvatski navijači u Austriji.

Tekst se nastavlja ispod oglasa

Kazna za korištenje takvih simbola bit će 4000 eura ili zatvorska kazna u trajanju do godine dana, navodi list.